ທໍານຽບຂາວສະແດງ ໃບລາຍເກີດຕົວຈິງ ຂອງປະທານາທິບໍດີໂອບາມາ
ທໍານຽບຂາວໄດ້ແຈກຢາຍສໍາເນົາຂອງໃບລາຍເກີດຕົວຈິງ ທີ່ສະແດງໃຫ້ເຫັນວ່າ ປະທານາທິບໍດີໂອບາມາ ເກີດຢູ່ໃນສະຫະລັດແທ້.
ປະທານາທິບໍດີບາຣັກ ໂອບາມາ ໄດ້ເອົາໃບລາຍເກີດຫລືໃບຊະຕາ ສະບັບດັ້ງເດີມຂອງ ທ່ານອອກມາເປີດເຜີຍໃຫ້ສາທາລະນະຊົນຮູ້ເຫັນ ຊຶ່ງທ່ານຫວັງວ່າຈະຍຸຕິຂໍ້ໂຕ້ແຍ້ງ ກ່ຽວ ກັບບ່ອນເກີດຂອງທ່ານ ແລະຄຸນນະສົມບັດໃນການເປັນປະທານາທິບໍດີຂອງທ່ານ ດັ່ງທີ່ ຜູ້ສື່ຂ່າວວີໂອ Kent Klien ລາຍງານມາຈາກທໍານຽບຂາວນັ້ນ ປະທານາທິບໍດີໂອບາມາ ໄດ້ກ່າວວ່າ ອັນທີ່ເອີ້ນກັນວ່າ ຂໍ້ໂຕ້ແຍ້ງກ່ຽວກັບບ່ອນການເກີດຂອງທ່ານນັ້ນ ແມ່ນໄດ້ ລົບກວນຫັນເຫປະເທດ ອອກຈາກພວກບັນຫາທີ່ໜັກໜ່ວງຂອງຊາດ ທອງປານມີລາຍ ລະອຽດ ມາສະເໜີທ່ານໃນອັນດັບຕໍ່ໄປ ພວກເຈົ້າໜ້າທີ່ປະຈໍາທໍານຽບຂາວໄດ້ແຈກຢາຍສໍາເນົາຂອງ ໃບລາຍເກີດຕົວຈິງ ທີ່ສະແດງ ໃຫ້ເຫັນວ່າປະທານາທິບໍດີ ໂອບາມາເກີດຢູ່ໃນສະຫະລັດແທ້ ປະທານາທິບໍດີໂອບາມາ ໄດ້ໂອ້ລົມກັບພວກນັກຂ່າວເມື່ອ ວັນພຸດທີ່ຜ່ານມານີ້ ແລະໄດ້ສົມ ທຽບຂໍ້ໂຕແຍ້ງກ່ຽວກັບ ເລື້ອງນີ້ ໃສ່ການຮ້ອງໂຮຢູ່ບຸນບັ້ນນຶ່ງ ໃນໄລຍະທີ່ທ່ານ ເອີ້ນວ່າ ຊ່ວງເວລາທີ່ໜັກໜ່ວງຊ່ວງນຶ່ງຂອງປະເທດ ປະທານາທິບໍດີໂອບາມາກ່າວວ່າ ທ່ານໂອບາມາກ່າວຕື່ມວ່າ ການຮ້ອງໂຮກ່ຽວກັບເລື້ອງນີ້ ໄດ້ລົບກວນແລະຫັນເຫຄວາມ ສົນໃຈໄປຈາກບັນຫາຕ່າງໆ ທີ່ກະທົບຊາວອາເມຣິກັນທັງ ຫລາຍຢູ່ໃນເວລານີ້ ເປັນຕົ້ນວ່າ ອັດຕາການຫວ່າງງານທີ່ຍັງບໍ່ລົດລົງ ແລະລາຄານໍ້າມັນ ແອສຊັງ ທີ່ແພງຂຶ້ນນັ້ນ ປະທານາທິບໍດີໂອບາມາກ່າວວ່າ: ຕາມລັດຖະທໍາມະນູນຂອງສະຫະລັດແລ້ວ ຜູ້ທີ່ຈະເປັນປະທານາທິບໍດີ ຈະຕ້ອງເປັນພົນ ລະເມືອງອາເມຣິກັນ ໃນເວລາເກີດ ແຕ່ພວກຝ່າຍຄ້ານທາງການເມືອງຂອງທ່ານໂອບາມາບາງຄົນ ທີ່ຖືກເອີ້ນຊື່ນ້ອຍວ່າ “Birther” ຫລື ພວກທີ່ບໍ່ເຊື່ອວ່າທ່ານໂອບາມາເກີດຢູ່ສະຫະລັດນັ້ນ ໄດ້ຕັ້ງຄໍາຖາມວ່າ ທ່ານໂອບາມາໄດ້ສະແດງຫລັກຖານ ຢືນຢັນການເກີດໃນສະຫະລັດ ແລະຄຸນນະສົມບັດ ເປັນປະທານາທິບໍດີຂອງທ່ານຢ່າງພຽງພໍຫລືບໍ່? ບາງຄົນກໍກ່າວຫາວ່າທ່ານໂອບາມາ ເກີດຢູ່ໃນປະເທດເຄນຢາ ຊຶ່ງເປັນປະເທດບ້ານເກີດຂອງພໍ່ຂອງທ່ານໂອບາມາ ໂດຍທີ່ ພວກເຂົາເຈົ້າອ້າງຄວາມສົງໃສຂອງພວກເຂົາເຈົ້າວ່າ ມີພື້ນຖານມາຈາກການທີ່ທ່ານໂອ ບາມາ ບໍ່ໄດ້ຍື່ນສະແດງໃບລາຍເກີດຕົວຈິງຂອງທ່ານ ໃນປີ 2008 ໜ່ວຍໂຄສະນາຫາສຽງຂອງທ່ານໂອບາມາ ໄດ້ນໍາສະເໜີເອກະສານທາງ ການຂອງລັດຮາວາຍສະບັບນຶ່ງທີ່ເອີ້ນວ່າ “ໜັງສືຢັ້ງຢືນການເກີດ” ຊຶ່ງເອກະສານດັ່ງກ່າວ ແມ່ນເຮັດອອກໃນເວລາດົນຕໍ່ມາ ຫລັງຈາກວັນເກີດຂອງທ່ານໂອມາບາ ແລະໃຫ້ຂໍ້ມູນກ່ຽວກັບພໍ່ແມ່ຂອງທ່ານ ວັນເວລາ ແລະບ່ອນເກີດຂອງທ່ານ ລັດຖະບານສະຫະລັດໄດ້ຮັບເອົາເອກະສານສະບັບນັ້ນເປັນຫລັກຖານການເກີດ ແລະປະທາ ນາທິບໍດີໂອບາມາໄດ້ກ່າວວ່າ ນັ້ນກໍຄວນຈະເປັນການພຽງພໍທີ່ຈະຍຸຕິເລຶ່ອງນີ້ໄດ້ແລ້ວ ທ່ານໂອບາມາກ່າວວ່າ ແຕ່ຂໍ້ໂຕ້ແຍ້ງເລຶ່ອງນີ້ກໍຍັງດໍາເນີນສືບຕໍ່ມາ ໂດຍມີຝ່າຍຣີພັບລິກັນ 45 ເປີ ເຊັນຂອງພວກທີ່ຖືກຖາມໃນການຫຍັ່ງສຽງມະຫາຊົນຂອງ CBS/New York Times ເມື່ອໝໍ່ໆມານີ້ ເວົ້າວ່າ ພວກເຂົາເຈົ້າເຊຶ່ອວ່າ ທ່ານໂອບາມາບໍ່ໄດ້ເກີດຢູ່ໃ ສະຫະລັດແທ້ ດ້ວຍເຫດນີ້ ປະທານາທິບໍດີ ໂອບາມາ ຈຶ່ງໄດ້ຮ້ອງຂໍໄປຍັງລັດຮາວາຍໃຫ້ງົດ ນະໂຍບາຍ ປົກະຕິຂອງຕົນນັ້ນໄວ້ກ່ອນ ແລະອະນຸຍາດໃຫ້ນໍາເອົາສໍາເນົາໃບເກີດຕົວຈິງຂອງທ່ານ ອອກເປີດເຜີຍໃຫ້ສາທາລະນະຊົນຮູ້ເຫັນ ທ່ານ Donald Trump ນັກທຸລະກິດໃຫຍ່ຝ່າຍຊື້ຂາຍ ບ້ານແລະທີ່ດິນແລະເຈົ້າຂອງ ລາຍການທີວີ ຊຶ່ງອາດຈະເປັນ ຜູ້ລົງສະໝັກເລືອກຕັ້ງປະທາ ນາທິບໍດີສະຫະລັດປີ 2012 ນັ້ນ ໄດ້ຕັ້ງຄໍາຖາມຊໍ້າແລ້ວ ຊໍ້າອີກກ່ຽວກັບການເກີດ ຂອງປະທານາທິບໍດີໂອບາມາ ເມື່ອວັນພຸດທີ່ຜ່ານມານີ້ ທ່ານດໍໂນລ ທຣັມ ໄດ້ອ້າງເອົາຄວາມດີຄວາມຊອບໃນການບີບບັງຄັບໃຫ້ມີການນໍາເອົາມາເປີດເຜີຍ ໃບເກີດຕົວຈິງຂອງປະທານາທິ ບໍດີໂອບາມາ ແລະທ່ານທຣັມ ກໍຫວັງວ່າ ເລຶ່ອງນີ້ຈະຍຸດຕິລົງໄປ “ ພວກເຈົ້າໜ້າທີ່ປະຈໍາທໍານຽບຂາວຫວັງວ່າ ການປະກາດກ່ຽວກັບເລື້ອງນີ້ ແມ່ນຈະອໍານວຍໃຫ້ພວກເຂົາເຈົ້າກ້າວເດີນຕໍ່ໄປຂ້າງໜ້າ ກ່ຽວກັບເລຶ່ອງທີ່ໜັກໜ່ວງຫລາຍກວ່ານີ້